Nei, er det korte svaret. Men det kan hjelpe deg til å begynne å tenke mer på aktivitet.
Du trenger ikke å ha teknologi for å begynne å trene og mosjonere – det er bare å gjøre det. Det en skritteller eller lignende utstyr gjør, er å gi deg et bedre bilde over hvor mye du beveger deg på en dag. Hvis du setter deg et daglig mål og mot slutten av dagen ser at du ikke har nådd det, kan dét være en grunn til å gå hjem fra jobben eller gå en tur etter middagen.
Hele poenget her er å oppmuntre deg til å bevege deg mer, fordi det er noe vi har godt av på veldig mange måter. Bare det å sette seg et mål og få et varsel når du har nådd det, er veldig avhengighetsskapende, men på en god måte.